Guies tècniques de transformació. Institut Cartogràfic i Geològic de Catalunya\nGuies tècniques de transformació\n23 octubre 2013 18:24:11\nEn diferents tests duts a terme a l’ICC, s'ha pogut observar que en fitxers de v8 provinents de v7, en manipular els elements, poden produir-se comportaments com els que s'indiquen. Un dels motius pot ser que en la v7 l’emmagatzematge de les coordenades es feia en base a nombres enters i en la v8 es fa en base a nombres reals. Degut a això, encara que el canvi de versió no aporta cap increment apreciable, quan es comencen a manipular els elements en v8 el fitxer va augmentant el seu volum degut, probablement, a l’adaptació dels elements a la nova forma de guardar-los. Per obtenir informació més acurada sobre el canvi seria recomanable parlar directament amb Bentley amb l'exemple del cas específic, o conèixer si algú pot aportar la seva experiència d'un cas similar.\nÒscar Borrachero Sánchez (obosan)\n21 octubre 2013 12:21:15\nFem servir MicroStation v8. La cartografia és la de la Diputació de Barcelona a escala 1/1000. Elements: cel·les, textes, línies, polígons... molt semblant al diccionari de l'ICC.\n17 octubre 2013 10:00:49\nSí que es pot donar aquesta situació en alguns casos concrets i, en alguns d'ells, es poden plantejar diferents solucions. No obstant, seria interessant conèixer quin programari i versió esteu utilitzant, en quina versió de DGN (v7 o v8) estan els fitxers transformats, quins tipus d'elements s'estan transformant, i si esteu fent referència a cartografia distribuïda per l'ICC.\n16 octubre 2013 13:48:10\nHe transformat alguns fitxers de cartografia 1/1000 en format DGN amb els paràmetres de la transformació bidimensional (gir, escala i traslació) i em trobo que s'incrementa la mida del fitxer. Per exemple: un fitxer de 9.8 Mb en ED50 ara ocupa uns 14.5 Mb en transformar-lo a ETRS89. Ho he solucionat en part (mitjançant aplicacions VBA) reinsertant textes i cel·les i la cosa no se'n va tant però continua incrementant-se notablement. Ara, de 9.8Mb passem a uns 12.5 Mb. Sembla que pot ser alguna cosa referent al rang intern dels elements del fitxer (polígons, línies, textos, cel·les...), que es veu afectat pel gir. En aquest sentit, he fet alguna prova i si aplico un gir superior, la mida del fitxer es dispara. Pot semblar que un 25% més no ha de ser un gran problema, però si multipliquem aquests valors per un bon grapat de fitxers amb diferent informació cartogràfica i ho dividim per un PC més aviat antic, la cosa canvia. Algú s'ha trobat en aquesta situació? Alguna suggerencia al respecte?\n9 octubre 2012 17:04:01\nA http://www.icc.cat/cat/Home-ICC/Geodesia/Recursos podeu descarregar-hi les guies tècniques per aplicar la transformació en diferents programaris. Plantejeu en aquest assumpte tot allò que cregueu oportú al respecte.


Lock Keepers Apartment Fort William Regne Unit - Ofertes d'hotels amb els MILLORS DESCOMPTES EN LÍNIA\nBanavie, Fort William, Regne Unit - Veure al mapa\nMés informació sobre Lock Keepers Apartment\nSituat en el cor de Fort William Railway Station, Lock Keepers Apartment és un lloc ideal des d'on descobrir Fort William. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Lock Keepers Apartment, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, nevera, plat de dutxa, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Lock Keepers Apartment és una elecció inteligents per a viatgers a Fort William, i ofereix una estada relaxant i sense molèsties.\nTots els tipus de viatgers (11) Parelles (3) Viatgers en solitari (3) Famílies amb infants petits (1) Famílies amb infants grans (2) Grups (2)


L'origen dels topònims Pòrtol i Marratxí - mtxi.es\nInicio Sense categoria L’origen dels topònims Pòrtol i Marratxí\nL’historiador Mateu Morro i Marcé va publicar aquest estudi a les IV Jornades d’Estudis Locals celebrades al 2016. En un article molt interessant, Morro explica les diferents teories al voltant dels origens de Pòrtol i Marratxí, que estan formats per elements preromans, romànics i àrabs.\n“És clar que aquest món, tan antic, tan llunyà, del qual sovint sabem ben poques coses, no sempre és fàcil de desxifrar”.Per això l’historiador Mateu Morro expón les diferents tesis, interpretacions i aproximacions als topònims de Marratxí i Pòrtol:\na) La tesi «aràbiga», a partir del gentilici de Marroc i després del gentilici de Marràqueix, que és negada finalment pels arabistes mateixos, tot i esmentar alguns mots àrabs que podrien tenir qualque semblança formal amb Marratxí.\nb) La tesi de Galmés de Fuentes, a partir del preromà marra ‘fita, límit’, que no sembla tenir cap relació amb Marratxí, ni fonèticament ni semànticament.\nc) La tesi de Joan Coromines, que explica Marratxí a partir de Barratxino, forma documentada el 1248, i que, en la meva opinió, és coherent amb la fonètica històrica i els significats del mot.\nLa forma BARRA(C)CA va conèixer un derivat BARRAC(C)INA, que més que un diminutiu té l’aspecte de ser un col·lectiu, en el sentit de ‘conjunt de barraques, barracar’. De Barratxina, per apòcope de la vocal final, en va sortír Barratxín i, finalment, per propagació de la nasalitat Marratxin i Marratxí, amb caiguda de la -n fina.\nL’àrea geogràfica delimitada pels derivats de BARRAC(C)INA (Marratxí, Barratxí, Barrachi, Barratxina, Barratxines, Borratxina, Barrachina i Barrachinas) és molt concreta: les illes Balears, la part meridional de Catalunya, la part meridional de l’Aragó, tot el País Valencià i Conca, amb zones de més densitat a l’Aragó i el País Valencià.\nPer tant, des del punt de vista de la fonètica històrica del romànic precatalà o mossàrab\nel pas de BARRAC(C)INA a Barratxina, i a Marratxí, amb pèrdua de la desinència femenina i\nnasalització de la consonant inicial és un fet ben explicat. A més, l’explicació fonètica és coherent amb l’esment de la butla pontifícia de 1248 i amb la distribució dels topònims derivats de\nBARRAC(C)INA, d’àmbit nítidament mossàrab.\nMorro explica que sobre l’origen del nom del poble de Pòrtol “no s’ha vessat tanta tinta com sobre el de Marratxí, potser perquè el seu origen romànic no és discutible, però malgrat tot, el topònim no està gens mancat d’interès. El Diccionari Català-Valencià-Balear en deia que ve del llatí pŏrtŭlu, ‘portet’, encara que el seu allunyament de la mar i el fet de no estar a cap pas entre muntanyes faci poc comprensible aquest origen”.\n“Joan Coromines afegí que suposant un originari Pòrtola, es podria imaginar que en el parlar vulgar del segle XIII, s’hagués eliminat la a final, per la immanent repugnància als esdrúixols, com al Rosselló diuen la frígol, en lloc de la frígola. Però és decantà per creure més probable que la forma originària fos PORTALE i per la regla accentual de l’àrab vulgar es traslladàs l’accent a la síl·laba llarga pretònica, ja que la pronúncia morisca vacil·lava entre la e i la a (d’on la variant Pòrtola) (Coromines, 1989: 236)”.\n“En conclusió, mentre el Diccionari Català-Valencià-Balear hi veu un PÔRTÛLU ‘portet’, Coromines més tost creu albirar-hi un PORTALE. En aquest cas, i a diferència de Marratxí, em sembla que el Diccionari d’Alcover i Moll té més raó que Coromines. Ara veurem com no hi ha tanta dificultat per fer comprensible aquella significació de ‘portet’ sense haver de convertir Pòrtol en port de mar ni en un coll d’alta muntanya”.\nEl sentit de ‘pas entre dues valls’ sembla evident i podríem estar davant un derivat diminutiu de PORTUS. Com ja va indicar el Diccionari Català-Valencià-Balear podria ser un PORTULU > Pòrtol, convertit en Pòrtula per una falsa llatinització dels escrivents catalans, influïts per PORTA i els seus derivats. Però també veig possible l’explicació de Coromines de la possibilitat que sobre un Pòrtola antic, o bé per aversió als esdrúixols o bé per pèrdua de la vocal final, s’acabàs imposant Pòrtol, que probablement ja predominava en el temps de la dominació islàmica. En tot cas, el sentit oronímic em sembla evident, conclou Morro.


L'Alt Pirineu reclama la implicació de les administracions en el desenvolupament del territori\nviurealspirineus 13:18 07/10/18\nV JORNADES PER A L'EXCEL·LÈNCIA D'ESTERRI D'ÀNEU\nJesús Montoliu, president de les Jornades per a l’excel·lència, ha presentat un decàleg d’objectius concrets per donar suport a la digitalització de les empreses pirinenques\nPresentació d'una ponència aquest dissabte a les Jornades per a l'excel·lència d'Esterri d'Àneu\nLa creació d’una infraestructura de telecomunicacions adequada i el suport a la transformació digital de les empreses són algunes de les peticions que l’empresariat de les comarques de muntanya han fet a les administracions públiques, en el transcurs de la cinquena edició de les Jornades per a l’excel·lència, que han reunit prop de 150 assistents a Esterri d’Àneu. En la lectura de les conclusions, Jesús Montoliu, president de l’associació que organitza les Jornades, ha demanat la implicació de les administracions i ha presentat un decàleg d’objectius per als pròxims anys. “El desenvolupament de les comarques de muntanya depèn, en bona mesura, de les possibilitats que tinguin les nostres empreses de poder competir en igualtat de condicions”, ha assenyalat Montoliu.\nAl llarg de les Jornades, que han arrencat aquest dissabte, conduïdes pel periodista Josep Puigbó, amb la participació del conseller de Polítiques digitals i Administració Pública, Jordi Puigneró i una vintena de ponents, els assistents han compartit les seves experiències i perspectives de futur en l’àmbit del comerç electrònic. Montoliu ha recordat que amb el creixement de les TIC, accelerat per l'adopció massiva d'Internet, l'arribada de la banda ampla i el nou concepte de distàncies geogràfiques, es corre el risc d'augmentar la desigualtat entre municipis, accentuant la sensació de perifèria de les zones rurals i allunyades dels nuclis urbans. Per això, i amb l’objectiu d’aprofitar els avantatges que l’e-commerce pot suposar en les regions de muntanya pel que fa a l’eliminació de fronteres geogràfiques, el president de les Jornades per a l’excel·lència ha demanat la cooperació de l’administració pública, les operadores de telecomunicacions i també de les empreses.\nMontoliu ha instat tots els agents implicats a posar-se en marxa i a “començar a treballar immediatament per fer del Pirineu un entorn més competitiu”, i ha centrat les conclusions en un decàleg d’objectius.\nUn decàleg de conclusions per tancar les Jornades\nAquest és el decàleg de conclusions i objectius amb el qual el president de les Jornades per a l’excel·lència ha posat en comú les peticions i necessitats detectades en les comarques pirinenques:\n1. Crear la infraestructura de telecomunicacions necessària per disposar de banda ampla fixa i mòbil a empreses i llars.\n2. Interconnectar amb banda ampla dels centres formatius.\n3. Fomentar les habilitats digitals en els centres formatius, així com les inquietuds en les STEM (ciència, tecnologia, enginyeria i matemàtiques).\n4. Donar suport a les empreses de les comarques de muntanya en la seva transformació digital, a través de l’assessorament i la formació, juntament amb el suport en la contractació de talent digital i les subvencions als projectes de transformació digital.\n5. Fomentar els projectes de B2B (Business to Business, o comerç electrònic entre empreses) de les companyies de la zona, tant o més important que el B2C (Business to Consumer) per obrir-se a nous mercats.\n6. Posicionar el Pirineu en l'adequat nivell de competitivitat per obtenir projectes d’R+D en els diferents marcs europeus i locals.\n7. Fomentar la creació d’un entorn adequat per atreure talent i start-up digitals, que ajudi a retenir la població, així com potenciar idees que difícilment puguin sorgir en altres entorns.\n8. Oferir, a través de subvencions, suport a les empreses TIC i les noves start-up per establir-se en el territori.\n9. Potenciar la creació d'un clúster regional d'empreses, en els sectors verticals més estratègics, que permeti emprendre projectes d'innovació corporativa conjunts.\n10. Reduir l'escletxa digital, apropant les noves tecnologies a la gent del territori, en especial a les persones grans i a la població sense recursos.\nSobre les Jornades per a l’excel·lència\nLes Jornades per a l’excel·lència a Esterri d’Àneu neixen com a iniciativa d’una associació d’empresaris i professionals de les comarques de muntanya que treballen per assolir l’excel·lència en els seus camps professionals. El desembre de 2013 van celebrar la primera conferència ‘Present i futur de l’empresa catalana’, una cita que s’ha anat consolidant des de llavors com a espai de trobada i debat pels petits empresaris i professionals de l'Alt Pirineu.\nJordi Puigneró: “L’objectiu és que el 2020 hi hagi fibra òptica a totes les capitals de comarca”\nUna empresa sol·licita permisos d'investigació minera prop de l'estany de Montcortés, al Pallars Sobirà


16 Efectes positius de l'alimentació saludable en la seva vida | CAT.Hair-Action.COM\n'La salut és riquesa' va ser el que vam aprendre en els nostres dies d'escola. Però, llavors sembla que avui en dia la majoria de nosaltres hem oblidat el que la nostra veritable riquesa és. Amb els nostres estils de vida ocupats, els nostres hàbits alimentaris s'han deteriorat dràsticament! Hem oblidat el que l'alimentació saludable és tot!\nMenjar una dieta equilibrada té innombrables avantatges per a nosaltres. Aquests beneficis són excepcionals i llarg termini. Per això, és vital que entenem els beneficis de menjar sa i l'impacte que això té sobre el nostre benestar.\nQuè és l'alimentació saludable?\nAixò vol dir menjar una dieta nutritiva adequada, que és equilibrada en proteïnes magres, carbohidrats i greixos. Inclou bon menjar, el que fa que el nostre cos fort, mantenir les malalties de distància i millorar la nostra ment i cos. No ha de significar morir de fam a nosaltres mateixos només en alguns aliments, però menjar tot en proporcions adequades. El consum de greixos adequades també forma una part d'una dieta saludable.\nEl que constitueix una dieta sana?\nBon menjar, com els vegetals, fruites, grans sencers, cereals, llegums, tot el que ens proporciona els nutrients necessaris per al cos constitueixen una bona dieta. Les dietes saludables són baixos en greixos i calories. L'alimentació saludable també significa evitar els menjars ràpides com pizzes, pastes, hamburgueses, patates fregides, etc., ja que majoritàriament contenen greixos no saludables i són alts en calories. L'alcohol i les begudes no alcohòliques també han de ser evitats.\nQuè incloure en una dieta saludable: Un munt d'aigua, aliment ric en midó, verdures, fruites, fibres, llet i productes lactis, proteïnes i grandària de la porció dreta.\nI el que ha d'evitar: alcohol, refrescos, aliments fregits, menjars ràpids, massa de sucre i sal.\nEls beneficis de menjar aliments saludables:\nL'alimentació saludable té beneficis a llarg termini. És bo per a tot el cos. Es manté el cervell, el cor, els ossos, tots els sistemes d'aliats que treballen en bones condicions i compte. Alguns dels molts beneficis de menjar sa s'esmenten a continuació:\n1. Cor sa:\nBaixa en sodi, greixos i colesterol de la dieta és la millor per al cor. Es manté saludable el cor. Els greixos saturats i trans, majoritàriament es troben en els aliments fregits, carns vermelles, margarines, etc., augmenten el risc de problemes cardíacs. Dieta, que és rica en grans sencers, verdures, fruites i productes lactis baixos en greix i baixa en calories i colesterol s'encarrega del nostre cor també.\n2. Ossos i dents sanes:\nUna dieta rica en calci manté les dents fortes i prevé la pèrdua òssia. La vitamina D ajuda al nostre cos a absorbir el calci, de manera que la ingesta adequada de vitamina D també és essencial. Productes lactis baixos en greix i aliments fortificats, com els sucs de fruita, cereals, etc., són fonts riques en calci.\n3. Cervell sa:\nEs diu que el cervell controla el cos. Per tant, és molt important fer bé la funció cerebral. Una nutrició adequada millora el flux de sang al cervell, protegint les cèl·lules del cervell i ajudar a l'estada del cervell en forma i agut. Menjar una sana, assegura dieta equilibrada per oferir el cervell el nivell d'energia suficient per ser més productius.\n4. Controls Pes:\nMenjant pomes, pastanagues, cogombres i altres fruites i verdures en lloc de patates fregides, patates fregides, xocolates, refrescos i pot ajudar a mantenir el nostre pes sota control. L'alimentació saludable redueix el risc d'obesitat, disfunció tiroïdal i malalties similars.\nEl que mengem es crema i es transforma en energia i greixos. Evitar el consum d'aliments que contenen excés de greixos, sucre i carbohidrats refinats (com el pa blanc) per controlar les fluctuacions de sucre en la sang. Això ens permet mantenir el sucre en la sang estable i els nivells d'energia constants també. Els àpats petites i freqüents també ajuden a mantenir els nivells d'energia i menjar un esmorzar saludable ens mantenen energia durant tot el dia.\n6. Menys estrès:\nL'alimentació saludable promou una ment sana i cos, i quan la ment i el cos treballen correctament, hi ha una molt poc espai per a l'estrès. Fins i tot si hi ha estrès, Omega - 3 àcids grassos pot venir al rescat. Aquests àcids protegeixen el cos contra la fluctuació de les hormones de l'estrès, com el cortisol. El te negre s'ha demostrat que redueix el cortisol després dels esdeveniments estressants, per la qual cosa és més fàcil per a nosaltres recuperem. La vitamina C i el magnesi, que es troba en els fruits secs i els espinacs també redueixen aquestes hormones, alhora que protegeix el sistema immunològic, mantenir l'estrès a nivells manejables.\nEls aliments que tenen alt contingut d'aigua, com fruites i verdures, mantenir la pell hidratada, suau i hidratada. També contenen antioxidants per protegir contra el dany cel·lular i mantenir la pell d'aspecte més jove. Omega - 3 àcids grassos que es troben en els peixos, nodrir la pell i reduir l'aparició d'arrugues.\n8. Salut general:\nL'alimentació saludable també manté tots els òrgans del cos i tots els seus sistemes funcionen correctament. Es millora el sistema immune que ajuda a lluitar contra les malalties. Ens manté enèrgic i fort al llarg de les nostres vides.\n9. Llarga vida:\nCor sa, ment sana, menor nivell d'estrès, el cos en forma, menys malalties, tot això contribueix a fer la nostra vida més sana i més feliç. Un dels meravellosos beneficis de menjar una dieta saludable.\n10. Estalvia diners:\nFinalment, però no menys important, aliments saludables com fruites, verdures, fruits secs, etc., costa menys que els menjars ràpids, que no fa més que danyar el nostre cos. Menjar sa també significa caure malalt amb menys freqüència, menys visites al metge, medicaments menys, la qual cosa també ajuda a estalviar diners.\n11. Desitjos Menys:\nUna caiguda en el nivell de sucre en la sang pot conduir a una manera saludable de menjar. Proteïnes magres i carbohidrats ajuden a estabilitzar el sucre en la sang en el cos per tal de controlar els canvis ràpids. Quan s'inicia el consum d'una dieta equilibrada i nutritiva, els seus desitjos d'aliments poc saludables, com els aliments ferralla disminuiran gradualment. Això ajudarà a mantenir un estil de vida saludable i decent.\n12. Millora l'humor:\nEls aliments rics en hidrats de carboni ajuden a augmentar la secreció de serotonina. La serotonina és una substància química del cervell que ajuda a millorar l'estat d'ànim. Els carbohidrats complexos són una molt bona selecció de menjar, ja que ajuda a controlar el nivell de sucre en la sang del cos.\n13. Millora del coneixement:\nQuan comenci optar per una dieta sana i equilibrada, vostè començarà a investigar en diversos aliments i els seus mètodes de preparació. I una vegada que s'inicia una investigació en aquest camp, a adquirir coneixements sobre els diversos tipus de cuina. Així que després, si desitja fer un canvi en la seva dieta, vostè tindrà més opcions sobre què menjar, quan i en quina combinació, de manera que els seus temps de menjar més interessant.\n14. Menys Picky:\nL'alimentació d'aliments saludables per als nens mai ha estat més fàcil per als pares. Els adults també s'avorreixen de menjar el mateix menjar cada dia. Per tractar de mantenir una dieta saludable, cal començar a seleccionar diverses cuines ètniques. Quan comenci a experimentar amb els aliments, que s'iniciarà cada vegada menys exigent i començar a gaudir de les seves porcions de fruites i verdures.\n15. Flatter ventre:\nCarbonatació, l'excés de sodi, i el restrenyiment tots poden conduir a un ventre inflat. La dieta que limita la ingesta de sodi i alts de sucre en les begudes carbonatades poden portar a un ventre més pla.\n16. Somriure saludable:\nUn cop de començar a consumir aliments saludables, la boca problemes com ara mal de dents, mal alè, malalties de les genives i disminuiran relacionat. Això li permetrà somriure brillants sense cap preocupació.\nAmb tot, el nostre cos necessita aliment saludable per mantenir, millorar i curar-se a si mateix. Privant del bon menjar és només una manera de fer mal a nosaltres mateixos, els resultats poden no ser instantània, però en el llarg termini, serà molt evident. L'alimentació saludable ens beneficia a sentir-se millor, mantenir-se sa i viure més temps. Per tant, començar a fer canvis en la forma de menjar i es donarà compte de la diferència ràpidament!\nCreu que la seva dieta és saludable? Què inclou la seva dieta regular? Comparteix amb nosaltres a la secció de comentaris.\nTop 10 dissenys de disseny d'inspiració\nNo estic immers! Els ous són increïbles\nLes millors clíniques de tractament de la pèrdua del cabell a Delhi


Aquesta assignatura és la continuació de l'assignatura de projectes d'interiors I i per tant també parteix de les capacitats que ja té l’alumne de relacionar-se de forma crítica amb situacions de conflicte, repte, innovació, etc. en l'espai, mitjançant diferents metodologies. En aquest semestre, l'estudiant haurà de desenvolupar aquestes capacitats per consolidar els objectius ja plantejats i assolir-ne de nous. En aquest cas haurà d'experimentar i definir el seu posicionament com a dissenyador en relació a l'usuari en l'espai mitjançant la seva poètica.\nCodi de l'assignatura: GDVI53\nProjectes de disseny d’espais:\n– Presentació dels temes : Co-Disseny i el disseny desde la poètica\n– Detecció de possibles problemes o oportunitats relacionats amb les temàtiques tractades que puguin aportar solucions a través de propostes de disseny.\n– Selecció de les metodologies de recerca adequades per a poder acotar els límits del repte.\n– Aplicació d’un mètode creatiu per oferir solucions des del disseny d’espais que resolgui el repte inicial.\n– Desenvolupament de projectes de disseny d’espais.\n1. LA RELACIÓ ENTRE LA POÈTICA DEL DISSENYADOR I LA DE L'USUARI\nEs treballarà fonamentalment la relació amb l'usuari a partir de la narrativa de la seva pròpia experiència.\n1.1. El ritual de l'altre com a experiència de disseny\n- Seqüència, densitat\n- Recorreguts, límits, llindars\n- La pell i l'objecte. Revestiments i mobiliari\nEs treballarà fonamentalment la relació amb un col·lectiu d'usuaris a partir del co-disseny\n2.1. El diàleg amb l'usuari com a experiència de disseny\n- Disseny acció i participació\n- Disseny i diversitat.\n1. Aplica els coneixements específics del disseny d'interiors a reptes compromesos amb el Disseny Universal i casos d'estudi (usuari) específics.\n2. Planteja intervencions en coherència amb els valors democràtics mostrant respecte pels drets fonamentals de les persones.\n3. Realitza projectes vinculats a processos complexes utilitzant diferents categories espacials i els adequa als diferents llenguatges expressius de forma coherent.\n4. Verifica aquests processos amb els diferents agents implicats en el projecte (medi i usuari) mitjançant prototips a diferents escales.\n5. Utilitza de forma crítica la metodología de projectes més adient per al repte que se li ha proposat, adequant-se en cada cas al context i a l'usuari.\n6. Desenvolupa processos de disseny activant referents que previament ha elaborat a partir de la recerca.\n- La correcta realització i presentació de cadascun dels 2 projectes es valorarà amb un 30%.\n- La correcta realització i presentació de cadascun dels 2 exercicis es valorarà amb un 15%\n- La participació activa a classe i als fòrums temàtics organitzats a l’entorn virtual o altres plataformes, la puntualitat i l’assistència es valoraran amb un 10%.\n- Per tant, la nota final s’obtindrà de la següent fórmula:


Shey - Més Enllà, blog de viatges\nCom comprar bitllets de tren a Xina\nDe Hong Kong a Beijing\nHome / Hindustan / India / Shey\nElevat sobre un turó s’aixeca l’àntic palau d’estiu dels reis de Ladakh. Del mateix estil que el palau de Leh, està en procés de restauració, així que només podem visitar el petit gompa. Disposa d’una petita biblioteca i una colecció de thangkas. A l’exterior petits txortens i murs mani embelleixen el conjunt.\nEn una de les sales del gompa hi ha una impresionant estatua del Buda Sakyamuni de 12 metres d’alçada, de coure amb un bany d’or.\nLes vistes dels himalaies nevats des de la terrassa són magnífics.\nDavant, creuant la carretera, hi ha un llac cercat amb una tanca metal·líca on naden els anecs. Els reis del Ladakh hi van fer portar peixos d’arreu del món perque nadessin en llibertat sense por a fer cap en alguna grasosa cassola.\nPer accedir cal agafar un minibus des de Leh. Surten cada mitja hora i tot i que només està a 15 km, trigues ben bé una hora en arribar. I es que aquí, com a molts països del tercer món, ningú es queda al terra; si no hi han seients viatges dret, si no hi lloc a l’interior puges al sostre i si el sostre està ple t’agafes on pots.\nPer tornar només cal aturar algun vehicle que per 20Rs, uns 30 cèntims d’euro, et portarà altre cop a Leh.\nNo es que sigui carnestoltes, es el tratge tradicional ladakhi.\nRuta de Leh a Diskit creuant el Khardung La Pass\nTemples i ruïnes de Hampi\nOmkareshwar, un forat negre en el viatge per Índia\nBeijing: la Ciutat Prohibida i el Lama Temple\nSegueix-nos en Instagram!\nCopyright © Més Enllà 2005 - 2015


Nou periodista imputat per l'espionatge a Pablo Iglesias - Diari de Girona\nNou periodista imputat per l'espionatge a Pablo Iglesias\nEl jutge vol saber quins mitjans van publicar notícies gràcies al robatori del mòbil d'una assessora del polític\neuropa press/ddg 07.05.2019 | 23:59\nNou periodista imputat per l'espionatge a Pablo Iglesias Diari de Girona\nEl titular del Jutjat Central d'Instrucció número 6 de l'Audiència Nacional, Manuel García Castellón, va cridar a declarar com a investigat el periodista que va ser sotsdirector d' Interviú Luis Rendueles per un presumpte delicte de revelació de secrets del líder de Podem, Pablo Iglesias; després que qui fos director de la publicació, Alberto Pozas, l'impliqués en aquest assumpte.\nLes indagacions se segueixen en la peça separada i secreta número 10 del cas Tàndem, que investiga les activitats il·lícites de Villarejo. Entre els milers d'arxius que se li van intervenir després de la seva detenció el 2017, la Unitat d'Assumptes Interns va trobar un bolcat de l'esmentat telèfon mòbil, part del contingut del qual va arribar a la redacció d' Interviú, encara que finalment no va ser publicat.\nParal·lelament, el jutge Castellón va sol·licitar a la Unitat d'Assumptes Interns que investiga el cas Villarejo un informe sobre tots els mitjans de comunicació que van publicar notícies l'origen de les quals pogués ser el contingut del mòbil sostret el 2016 a l'assessora de Pablo Iglesias.


Escapades esportives a Llançà - 1\nLlançà és una ciutat de la regió de l'Alt Empordà, a Catalunya. La ciutat té un important port pesquer ubicat en el litoral de la Costa Brava, a prop de la frontera francesa. Atrau els turistes pel seu costat tranquil on pot relaxar-se i admirar les cales de la Costa Brava. És un lloc perfecte per donar fer un passeig en vaixell i realitzar submarinisme. Llançà també posseeix un important i històrica herència artística i està situada a prop de diverses ciutats grans com Girona i Barcelona.


Adjudicada l'ampliació de la vorera entre el Parc del Segre i el Camí de la Palanca — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Adjudicada l'ampliació de la vorera entre el Parc del Segre i el Camí de la Palanca\nAdjudicada l'ampliació de la vorera entre el Parc del Segre i el Camí de la Palanca\nEs completen així les obres del Cinyell Verd en el tram que voreja el riu Segre El projecte l'executarà Construccions Orgèl.lia amb un pressupost de 96.000 euros\nCinyell verd - Obres\nL'Ajuntament de la Seu d'Urgell ha adjudicat l'ampliació de la vorera del Cinyell Verd, al marge dret del Segre, en el tram que va del Parc del Segre fins al camí de la Palanca. Les obres han estat adjudicades a l'empresa Construccions Orgèl•lia SL amb un pressupost de 95.947 euros. El termini d'execució és d'un mes.\nAmb aquestes obres es refaran uns 400 m2 de l'actual vorera amb l'objectiu de fer-la més ampla fins arribar als dos metres, per tal que hi puguin circular còmodament els vianants. El tram afectat és d'uns 230 metres i actualment es troba força deteriorat, causa del creixement dels arbres que hi ha plantats.\nAmb aquesta actuació es donaran per acabades les obres de construcció del Cinyell Verd, executat entre els anys 2007 i 2008, i que van consistir a ampliar i urbanitzar les voravies entre el Parc del Segre i el Camí Ral de Cerdanya, pel costat del parc de bombers. El tram té un quilòmetre de longitud.


FRASES/CITES DE CATALANS ILUSTRES - Catalunya Universal - Gabitos\nLletres de Casa: FRASES/CITES DE CATALANS ILUSTRES\nFrom: KARLA GUERRERA (Original message) Sent: 22/12/2013 17:42\n- Totes les causes justes del món tenen els seus defensors. En canvi, Catalunya només ens té a nosaltres\n- La independència de Catalunya no és un problema de nacionalisme, sinó de justícia històrica.\n- Catalunya produïa la sensació d'una dona violada.\n- Tota política que no fem nosaltres, serà feta contra nosaltres.\n- Som molts els homes del món que ens sentim nacionalistes perquè els altres no ens permeten deixar de ser-ho.\n- El pensament català rebrota sempre i sobreviu als seus il·lusos enterradors.\n- De nosaltres depèn que Catalunya se salvi definitivament o desaparegui per sempre com a poble.\n- Sóc d'un país que de la por en diuen seny.\n- Quan penses com l'opressor és que t'ha vençut.\n- La independència no es demana, es pren.\n- No som pocs, simplement ells criden més.\n- La lloança és una arma de l'enemic per afeblir-te en la lluita.\n- En temps de guerra es guanya vencent, en temps de pau convencent.\n- Desconfia de tot el que faci l'enemic en favor del teu poble\n- Cal que vencem la dificultat d'aprendre la nostra història per tal de no caminar mai més amb una bena als ulls.\n- Som catalans per naturalesa i espanyols per coacció\n- Algú ha de recordar.\n- Lluïm de la nostra cultura en proporció de com ens l'estimem.\n- Cap ciutadà no és lliure, si el seu poble no n'és.\n- Els qui manen avui des de Madrid són els mateixos de sempre (els espanyols), tant si porten el collaret de la UCD com si duen el del PSOE, com si fan gala de ser del PP. El seu nacionalisme és exacerbat com en els temps del franquisme, disposat a devorar tot allò que no sigui ell mateix. Sols que ara, aquest nacionalisme exacerbat, és contingut i encobert pel mantell democràtic.\n- No volem que ens governin bé des de Madrid, volem que deixin de governar-nos. Prat de la Riba\n- Com volem que els altres ens reconeguin una personalitat nacional si nosaltres obrem com si no en tinguéssim?\n- Sense la independència, no hi ha possibilitats de crear a Catalunya una política justa, honesta i regenerada.\n- La Pàtria som els homes. Per a l'home desnacionalitzar-se és degenerar-se.\n- Arriba un moment que globalment ja en tenim el nas ple de malconviure amb uns veïns que no ens volen tal com som, que ens creuen forasters, que decideixen per nosaltres, i, a més, malament, en contra dels nostres interessos col·lectius com a poble.\n- No importa el temps que fa que no som, sinó la voluntat de voler tornar a ser.\n- La independència de cada nació és el bé més preuat per establir la pau a la Terra. Mai cap país no pot mercadejar la qualitat de la seva llibertat.\n- Pitjor que l'opressió és el renunciament. L'espectacle d'un poble ajupit és molt més trist que el d'un poble oprimit. Quan s'ha renunciat, l'opressió cessa, perquè no hi ha res a oprimir. Viure oprimit, és una dolorosa manera de viure. Renunciar, emmotllar-se, és una vergonyosa manera de morir.\n-O ens recobrem en la nostra unitat, o serem destruïts com a poble. O ara, o mai.\n- La nostra llengua és la nostra pàtria.\n- La persuasió, la dissuasió, que fins ara duien a terme els exèrcits del Món, ara la duen a terme els mitjans de comunicació.\n- Estem farts d' haver de demanar perdó per existir.\n- No és violent qui lluita per ser lliure sinó qui oprimeix la llibertat.\n- No venç el temps, venç la voluntat.\n- Tota política que no fem nosaltres serà feta contra nosaltres.\n- T'adones, company, que hem de sortir al carrer,junts, tots, com més millor si no volem perdre-ho tot, t'adones, amic.\n- La llengua i la història són els botins més preuats a l'hora de sotmetre un poble.\n- Una llengua no es perd perquè els que no la saben no l'aprenen, sinó perquè els que la saben no l'usen.\nFrom: Mar-Brava Sent: 15/01/2014 16:11


EL PROJECTE – Mediaestruch\n© 2021 Mediaestruch.\nArt, tecnociència, i empresa.\nMediaEstruch és un projecte que investiga nous models de relació dins d’un ecosistema mútuament beneficiós d’emprenedors tecnològics, investigadors socials, activistes i artistes de les arts en viu. La idea del MediaEstruch parteix del convenciment que avui en dia el desenvolupament social, econòmic i mediambiental ve determinat pel coneixement compartit que atresoren les persones que formen la comunitat, i que aquest coneixement és més ric quan més divers és. Entenem que les interaccions entre les persones és el que genera l’intercanvi de coneixement, font de la innovació, i per tant llavor de desenvolupament.\nEls processos de treball que s’investiguen al MediaEstruch remeten als models d’innovació oberta on la heterogeneitat de mirades és sempre beneficiosa. També d’aquells altres que aposten que per crear nou coneixement és imprescindible trencar les barreres entre les humanitats i les ciències (consiliència).\nLa tecnologia i els seus objectes representen l’essència del que ens fa ser societat, mediatitzant les nostres relacions i participant activament dels canvis. L’artista, i especialment el de les arts en viu, és el mediador social capaç de facilitar el procés d’innovació.\nAixò és possible perquè en el seu treball reflexiona al voltant del seu context i la relació amb el seu públic, treballant principalment les relacions interpersonals i els nous llenguatges, és a dir la matèria primera sobre la qual es genera valor en la societat del coneixement. MediaEstruch tracta de donar poder a la comunitat que participa i proposa sistemes de governança co-responsabilitzada, per a tal efecte posa a disposició dels participants diversos recursos: un espai de coworking per projectes empresarials, d’investigació i artístics, un espai d’assaig multimèdia per prototips, un medialab amb equipament TIC, i assessorament gratuït.\nL’activitat propia del MediaEstruch es centra en dos àrees principals:\nDinàmiques: accions per crear i enriquir comunitats creatives.\nLaboratoris: recerques tecnològiques participades per tota la comunitat.\nLa finalitat del MediaEstruch és llavors, propiciar un ecosistema creatiu que generi nou valor per a empreses, artistes, investigadors i ciutadans.


Marco crearà una comissió per a reestructurar Tetuan 14 i reubicar espais municipals | Castelló Extra\nL’alcaldessa de Castelló, Amparo Marco, ha anunciat la creació d’una comissió municipal de reestructuració de Tetuan 14 per a explorar nous usos de les instal·lacions adquirides per l’Ajuntament en el passat mandat, amb la intenció de reubicar espais i serveis municipals que, entre altres coses, permeten reduir els costos que assumeix actualment el consistori pel pagament del lloguer d’immobles distribuïts per la ciutat.\n“Les instal·lacions i terrenys de l’antiga caserna de Tetuan 14 que adquirim el passat mandat tenen un gran potencial per a la ciutat, per això crearem una comissió municipal per a la seua reestructuració amb l’objectiu d’estudiar futurs usos i veure totes les possibilitats que tenen aquests espais”, ha explicat Marco. “Aquesta mateixa setmana he visitat de nou les instal·lacions, en les quals pròximament també obrirà el centre d’alzheimer la Pineda, i es podrien reubicar allí diversos espais i serveis municipals que ens permetrien reduir els costos que paguem en lloguers. Les opcions són moltes, per això ho abordarem en una comissió creada expressament per a això, en les quals estudiem les necessitats i usos, ha detallat.\nMarco va fer un recorregut per les antigues dependències militars al costat de tècnics municipals i els regidors de Benestar Social, José Luis López, i d’Obres i Projectes Urbans, Rafa Simó, supervisant l’estat de totes les instal·lacions, des dels terrenys i instal·lacions a l’aire lliure a magatzems o edificis com els que alberguen el parc de bombers o l’escola taller, i veient totes les possibilitats que té aquest patrimoni municipal.\nEn aquest sentit, l’alcaldessa ha recordat que quan va arribar per primera vegada al govern de Castelló, en 2015, una part d’aquestes instal·lacions eren privades i el consistori les va adquirir a la fi del 2017 per sis milions d’euros. Amb això, “l’Ajuntament va obtindre la propietat total d’uns terrenys estratègics i d’una gran potencialitat per al municipi, i al mateix temps vam posar fi a la via judicial per la reclamació de l’empresa propietària davant l’incompliment dels acords als quals es va arribar en 1999”, ha apuntat Marco. “Aquest és un altre dels projectes enquistats durant molts anys que heretem i aconseguim desbloquejar”, ha explicat la primera edila.\nCal recordar que la compravenda va posar fi al litigi iniciat per la propietària contra l’Ajuntament de Castelló per l’incompliment del conveni que va subscriure en el seu moment amb la Gerència d’Infraestructures del Ministeri de Defensa. La societat va adquirir dues finques de la caserna d’una superfície de 66.426 metres quadrats en la partida del Bovalar amb el compromís municipal que la seua qualificació urbanística seria modificada per a reconvertir el tipus de sòl.\nNo obstant això, els anteriors governs municipals no van complir el conveni i l’empresa va iniciar el procés per a rescabalar-se pels suposats perjudicis econòmics que aqueixa situació li va ocasionar. Amb la compravenda, l’empresa va renunciar a la via judicial, mentre que el consistori va haver d’abonar-li també altres 200.000 euros com a contraprestació i indemnització per l’ocupació de les instal·lacions per part de l’Ajuntament.


Assegurança d'Estalvi Inversió - Mutual Mèdica\nMutual Mèdica, conscient de les diferents fluctuacions que hi ha en aquests moments a la rendibilitat de les inversions i gràcies a la seva forma jurídica com a mutualitat de previsió social sense ànim de lucre, ha pogut dissenyar una assegurança per als seus estalvis que li ofereix una rendibilitat garantida i el bonifica per la permanència amb un interès superior.\nEls bancs i altres asseguradores han de remunerar i repartir dividends, als seus accionistes amb els quals la rendibilitat que ofereixen pot ser més reduïda, al contrari que Mutual Mèdica que, al ser una mutualitat de previsió social sense ànim de lucre pot oferir interessos més elevats a l'oferir major rendibilitat als seus productes.\nL'assegurança d'Estalvi Inversió li garanteix:\nUn 1,70% d'interès anual garantit a la finalització del contracte.\nUn cop transcorregut un any des de l’ inici de la cobertura, el mutualista podrà exercir el dret de rescat i disposar del capital consolidat, garantint un 1% d'interès tècnic anual.\nAl ser una assegurança d'estalvi, en el moment de cobrar, només tributaran els beneficis obtinguts i ho faran com a rendiments del capital mobiliari, quedant exempta de tributació l'aportació realitzada.\nMutual Mèdica, inscrita i regulada per la Dirección General de Seguros y Fondos de Pensiones del Ministerio de Economia y Competitividad, és especialista en oferir assegurances exclusives per a metges. Consulti amb el seu assessor personal com obtenir la millor cobertura i la màxima desgravació fiscla d'acord amb les seves circumstàncies personals.


El Lleida crea una fundació amb 30.000 euros de capital | Lleida.com\nUna de les primeres responsabilitats de la fundació serà fer-se càrrec de la gestió del futur Museu, que portarà el nom del que va ser president de la UE Lleida Mario Duran. La fundació s’ocuparà de les gestions per a la recopilació del material que s’exposi, dels acords per als dipòsits i les donacions i comptarà amb un paper fonamental quant a l’organització d’esdeveniments, com ara els actes de celebració del centenari del Camp d’Esports, que el club portarà a terme durant la temporada vinent. Pel que fa al Museu, es manté el pla previst, segons el qual les obres estaran finalitzades la primavera que ve i la inauguració serà una de les activitats que formaran part del programa de celebració del centenari. El Camp d’Esports se situa entre els quatre o cinc més estadis antics de l’Estat espanyol.\nD’altra banda, aquesta setmana que ve tindrà lloc la reunió del president, Albert Esteve i del director esportiu, Jordi Esteve, amb el cos tècnic de Gerard Albadalejo, per analitzar la temporada i decidir la composició de cara a la vinent. Tal com va explicar Jordi Esteve aquest dijous passat, és molt probable que el club opti per rellevar Albadalejo com a primer entrenador i també és segur que hi haurà canvis que afectaran David Giménez o Jordi Cortés.


El Govern licita la creació del Registre Integrat d’Armes del Principat d’Andorra (RIAPA) - FÒRUM.ad\nEl 01/08/21 9:00\nMaterial de caça confiscat. Foto: Policia\nEl Govern, a proposta del ministre de Justícia i Interior, Josep Maria Rossell, ha aprovat tornar a convocar el concurs nacional per a la creació del Registre Integrat d’Armes del Principat d’Andorra (RIAPA) per a al Departament de Policia. Aquesta licitació ja es va aprovar el mes d’abril i en aquell moment el concurs va quedar desert per falta de concurrència.\nAixí, els treballs que es liciten són els de la creació, en compliment a la regulació sobre les armes, d’un registre que compili totes les armes existents al Principat i que serveixi com a instrument de consulta, control i coordinació per a la compravenda d’armes.\nS’adjudica el subministrament de 25 impressores tèrmiques portàtils i el subministrament i la instal·lació d’un servidor de virtualització i una cabina de discos per al Departament de Policia.\nEl Govern, a proposta del ministre de Justícia i Interior, Josep Maria Rossell, ha aprovat l’adjudicació del concurs per al subministrament de 25 impressores tèrmiques portàtils per al Departament de Policia a l’empresa Andorsoft, SA, per un preu total de 6.714,13 euros.\nNotícia Anterior: Implant capil·lar: avantatges i inconvenients\nSegüent Notícia: Agricultura licita una campanya per a sensibilitzar sobre la tinença responsable d’animals de companyia


Podmoskovye Resort - Luxe Moscou Rússia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nPodmoskovye Resort - LuxeSanatory Podmoskovye Village, Bld.25, Aeroport Internacional de Domodedovo, Moscou, Rússia, 142072 - Veure al mapaNotable7,5Basada en3comentarisPodmoskovye Resort - LuxeVeure més fotosPiscinaVeure més fotosVeure totes les 50 fotosUbicació excepcional 10,0Veure al mapa10,0UbicacióParticularitats que li encantaranaire condicionat\nComparar amb allotjaments semblantsSelecció actualPodmoskovye Resort - LuxeKA Royal Hotel DomodedovoAstrus Hotel MoscowAirhotel DomodedovoValoració dels clientsNotable 7,5 (3 comentaris)Excel·lent 8,1 (92 comentaris)Notable 7,4 (45 comentaris)Excel·lent 8,3 (102 comentaris)BarriAeroport Internacional de DomodedovoAeroport Internacional de DomodedovoAforest OestAeroport Internacional de DomodedovoWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nDistàncies i informació bàsicaaeroports a prop9 kmAeroport internacional de Domodedovo (DME) - Moscou32 kmAeroport de Bykovo (BKA) - Moscouhospitals i clíniques9 kmInvivo Medical CenterRetirada d'efectiu4,6 kmATM\nSobre l'allotjamentDescripcióTant si es tracta d'un viatge de plaer com si és de negocis, Podmoskovye Resort - Luxe és una elecció d'allotjament magnífica quan visiten Domodedovo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Domodedovo. Les carecterístiques més important de l'hotel inclouen servei d'habitacions, transport hotel/aeroport, centre de negocis, instal.lacions de barbacoa, restaurant. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, telèfon a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com bany, platja privada, centre esportiu, sauna, piscina coberta. Podmoskovye Resort - Luxe és un lloc ideal d'estada pels viatgers que busquin encant, comfort i facilitat a Domodedovo.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantL’establiment es posarà en contacte directament amb vosaltres amb relació al pagament per avançat, que s’ha d’efectuar com a màxim 5 dies després de fer la reserva. L’establiment es reserva el dret de cancel·lar la reserva en cas que el dipòsit no s’hagi abonat. Comentaris recents de clients


La FECPC rep el segell d’Entitat Ètica Esportiva de la UFEC\nHome Premsa. Notícies La FECPC rep el segell d’Entitat Ètica Esportiva de la UFEC\nLa Federació va rebre el reconeixement de mans del secretari general de l'esport, el Sr. Gerard Figueras, i del president de la UFEC, el Sr. Gerard Esteva, després de superar un programa de Compliment normatiu, Compliance, impulsat per la Unió de Federacions Esportives de Catalunya (UFEC) i la Secretaria General de l’Esport. El segell es va lliurar en un acte celebrat dimecres a la tarda a la seu de la UFEC.\nLa FECPC és una de les federacions pioneres que va decidir participar en el programa Compliance. Fa uns mesos, la Federació Esportiva Catalana de Paralítics Cerebrals (FECPC) i els seus treballadors i les seves treballadores van dur a terme un programa de Compliment normatiu, com una auditoria, que consistia en un seguit d’entrevistes, anàlisi i desenvolupament per part d’un agent expert en la matèria. Superada la primera fase, els òrgans de la FECPC van aprovar l’inici del procés i fa unes setmanes la Federació va rebre tota la documentació, alguna de la qual es pujarà a la pàgina web durant els pròxims dies.\nAl final del procés, la UFEC va entregar dimecres a la tarda un segell d’Entitat Esportiva Ètica a les sis federacions que han finalitzat el programa, entre elles la FECPC, amb el qual es vol acreditar les entitats que han implementat el programa de compliance i aposten per una gestió ètica, responsable i transparent. Un dels aspectes més importants, segons l'empresa que ha conduït el programa compliance, és que l'Assemblea aprovi les mesures i que se les faci seves, que no sigui una cosa interna dels treballadors o la junta.\nLa Federació Esportiva Catalana de Paralítics Cerebrals va iniciar el programa de Compliment normatiu seguint les recomanacions de la Unió de Federacions, que treballa per implementar aquests tipus de protocols de caràcter més professionals en l’esport amateur.


Els treballadors de Liberty Seguros donen gairebé 2.000 euros a la Fundació amb el seu mercat solidari | Fundació Catalana Síndrome de Down\nEls treballadors de Liberty Seguros donen gairebé 2.000 euros a la Fundació amb el seu mercat solidari\nEls mercats solidaris es van celebrar a les tres seus de l'empresa: Madrid, Barcelona i Bilbao.\nA més de la Fundació Catalana Síndrome de Down, també es van beneficiar d'aquestes accions la Fundació Down Madrid i la Fundació Síndrome de Down i altres Discapacitats Intel·lectuals del País Basc.\nLiberty Seguros va celebrar el passat 22 de juny un mercat ambulant solidari simultani en les seves tres seus a Espanya: Madrid, Barcelona i Bilbao. En aquest mercat, l'asseguradora cedeix per a la seva venda diferent material de marxandatge procedent de la Carrera Liberty i diferents campanyes comercials.\nGràcies a aquesta acció, la Fundació Catalana Síndrome de Down va recaptar 1.924 €, que es destinaran a diferents projectes per millorar la qualitat de vida de les persones amb síndrome de Down o altres discapacitats intel·lectuals.


‘Sempre amb tu, Guillem!’\nCrònica de Núria Cadenes de com milers de persones homenatgen Guillem Agulló a la manifestació del 25 d'Abril, a València\n24.04.2018 - 08:09\nActualització: 24.04.2018 - 10:09\n‘De colors’. Així és com ha definit Maria, tan pocs anys, tan poc cos, tant de somriure, la manifestació que ha omplert els carrers de València per commemorar el 25 d’Abril. I té raó: concisa, clara, la millor manera de definir-la és aquesta: de colors.\nPerquè aquest 21 d’abril, dissabte, milers de persones han recorregut el centre de la ciutat, des de la plaça de Sant Agustí (tradicional punt de partida) fins al Jardí de Vivers (punt d’arribada especial), seguint les dolçaines i els tabals i les muixerangues, en una serpentina que, efectivament, tenia més colors que mai.\nAmb el lema ‘País Valencià, país obert’, Acció Cultural del País Valencià (ACPV) ha convocat la manifestació que commemora el 25 d’Abril, data de la desfeta d’Almansa. I el lema és la resposta i la proposta al context d’aquest 2018, tres-cents onze anys després de la batalla que va comportar la pèrdua dels drets del País Valencià a mans del borbó Felipe V: perquè s’han complert vint-i-cinc anys de l’assassinat del jove independentista i antiracista Guillem Agulló a mans d’un grupuscle feixista: ‘L’assassinat, amb el trist paper de determinada premsa i un judici ple d’ombres que acabà amb condemnes molt lleus dels assassins confessos, provocà una extraordinària mobilització; la figura del jove Guillem ha quedat en la memòria com a exemple i record’, raonen des d’ACPV.\nPrecisament les entitats que es van unir a ACPV per a reclamar que l’Ajuntament de València dediqués per fi un carrer a Guillem Agulló han encapçalat enguany la convocatòria i la marxa reivindicativa. Així, junt amb la Federació Maranatha d’Associacions Gitanes hi ha també Ververipen Rroms per la Diversitat; el seu representant, Demetrio Gómez, destaca aquest treball conjunt, i hi afegeix: ‘Tenim la sort que ací, en el País Valencià, ens manifestem d’una manera plural i diversa. Això serveix per a desmentir els qui, interessadament, presenten el nacionalisme com un moviment contra la diversitat: és el contrari; perquè la terra la fa la gent’.\nAl seu costat, Samar Hammadeh, que hi representa la Comissió d’Ajuda al Refugiat (CEAR), assenteix: ‘A l’acte d’homenatge, hi llegiré un poema de Joana Raspall, escrit ja fa anys i que es podria aplicar perfectament a la situació actual, a la situació a Síria, d’on jo sóc, per exemple’. I ho rebla: ‘la manifestació d’avui mostra les mans obertes; i així, precisament, és com s’acaba el poema de Raspall: “amb les mans ben obertes”. En nom de Lambda, col·lectiu de lesbianes, gais, transsexuals i bisexuals, duu la pancarta Yatta Myers, que somriu, i que hi afegeix: ‘Avui veiem la representació de la diversitat i la pluralitat que hi ha a la societat valenciana: i això és el País Valencià’.\nLa manifestació enfila tranquil·lament el carrer de Colom. Continuem a la pancarta inicial, seguint el ritme que marquen dolçaines, tabals i muixerangues. Mariam Barouni, presidenta del Centre Cultural Islàmic, coincideix en la importància que ‘diferents entitats socials i culturals unim les nostres veus contra la violència i els delictes d’odi: així transmetem més força’. Hi coincideix Amparo Sànchez Rosell, de la Plataforma Ciutadana contra la Islamofòbia: ‘És molt important que tots els col·lectius que podem sofrir atacs o delictes d’odi estem units ací, reivindicant que la diversitat és molt important’.\nHi ha un moment de silenci. Per un segon, en un espai concret d’aquesta llarga manifestació, es farà el silenci, com si el món hagués aturat el seu batec. Pepa Alòs, d’Acció Cultural, ha quedat parada davant d’una pancarta. És la tercera. Hi diu ‘Per la llengua i la cultura’ i avui la porten els representants de partits, sindicats i entitats (Bloc, Esquerra Unida, ERPV, Intersindical Valenciana, Comissions Obreres, Societat Coral El Micalet, Plataforma per la Llengua, Ca Revolta, Plataforma pel Dret a Decidir…). Va fent camí pausat. Pepa Alòs l’assenyala amb un somriure trist: ‘Mira, li guarda el lloc a Francesc Aledón’. I així és: hi ha un adhesiu de color taronja fosforescent, amb un sol que abraça cases: és una icona, la imatge històrica de la Plataforma Salvem el Cabanyal. Enganxat a la pancarta. Per la part de fora, és clar, perquè es vegi. El mestre i escriptor Francesc Aledón, membre d’ACPV, activista bonhomiós, cabanyaler de cor, en duia sempre per a les ocasions. I en deixava també sempre en lloc visible. I ell, que no es perdia cap manifestació, va faltar el passat novembre. L’adhesiu li és un discret i efectiu homenatge. Com ell era.\n‘És que duren molt! Molt!’: Tino Villora, activista de Salvem el Cabanyal, també ha vist l’adhesiu, i somriu per la perseverança que representa: ‘La gent del Cabanyal sempre estem ací, el 25 d’Abril: la resistència és important i resistir és guanyar’.\n‘Hem d’entendre el tema de la manifestació com a element fonamental d’una actitud que forma part de la nostra subsistència: és l’obertura, la democràcia, el diàleg… tot el contrari de l’opressió i del tancament ideològic’: és Joan Francesc Mira, president d’ACPV, que somriu i raona i cedeix la paraula a les dues entitats germanes que el flanquegen, Obra Cultural Balear (OCB) i Òmnium Cultural. Josep de Luis és el flamant nou president de l’OCB (‘encara duc un poc de cel·lofana i tot’, comenta, rient), i se suma a les veus que trenen els fils de la convocatòria: ‘No oblidem mai qui som i d’on venim, celebrem la diversitat i recordem la necessitat de democràcia’. A l’altre costat de Mira, Marcel Mauri, vicepresident i portaveu accidental de la junta d’Òmnium, recorda d’entrada la seva condició d’accidental, precisament, a causa de l’empresonament de Jordi Cuixart, president de l’entitat: ‘Faig de la veu i dels ulls d’en Jordi: ell, de cor, avui és a València, encara que el tinguin tancat en una presó espanyola. Des d’Òmnium avancem amb les nostres entitats germanes de la Federació Llull, i volem agrair la immensa solidaritat que el País Valencià expressa per la repressió que patim. Ens sentim poble, som poble, i per això estem aquí.’\nPasseig de Guillem Agulló\nLa reivindicació de la llibertat dels presos polítics ha estat molt present a la manifestació, i a l’acte posterior. De fet, el color groc, en llaços, en cartells, en mocadors, samarretes o globus, aquest groc austriacista que ja portaven els partidaris de Joan Baptista Basset i que els borbònics ja van intentar prohibir (infructuosament, si fem cas de la reiteració de prohibicions que s’allarga en el temps i ens parla, precisament, de la resistència de la població, al segle XVIII o al XXI), el groc, dèiem, ha estat sense cap dubte el color de la jornada.\nÉs un recorregut nou, en el seu darrer tram. El sol va caient i vora el Jardí de Vivers se sent l’olor d’herba fresca, de fulles noves i primavera. Ara, passat l’antic llit del riu, la manifestació ja esdevé una passejada. Tranquil·lament, la gent va fent cap a l’espai on hi ha preparat l’escenari, una placa encara tapada i llesta per a la inauguració. Des de dalt d’un balcó, un home sol s’esgargamella mentre agita frenèticament una bandera espanyola. No s’adona que ningú no hi para esment, que el tapa una palmera, que si hi ha gent que se’l mira, riu: ‘Què li passa?’ ‘No ho sé, pobre’ ‘I què crida?’ ‘Mes-ta-lla, Mes-ta-lla, no?’\nDe mica en mica, els globus grocs, les banderes de colors, dolçainers i muixeranguers van entrant a la plaça. L’acte d’homenatge comença amb el parlament del batlle de València, Joan Ribó, acompanyat per la primera tinent de batlle, Sandra Gómez, i per la regidora Pilar Soriano: ‘L’Ajuntament està avui on hauria d’haver estat fa dècades’, recorda, i expressa directament un sentiment compartit: ‘Des de les institucions democràtiques tenim l’obligació de fer costat a les lluites de Guillem Agulló. I no perdrem de vista l’objectiu de propiciar una societat on la diversitat siga una oportunitat meravellosa per a tots i totes’. I rebla, entre aplaudiments: ‘València és Guillem Agulló’.\nL’acte és senzill. I solemne. Hi ha els pares de Guillem, Carme Salvador i Guillem Agulló, les germanes, Betlem i Carmina, hi ha el batlle i les regidors i un núvol de fotògrafs i la gent, que guarda silenci i alça els mòbils. I hi ha el rètol oficial, amb l’escut de la ciutat i el nom que a partir d’ara ja té aquest passeig, coberts de moment amb un vel negre. Fins que fins que queda destapat i sona la Muixeranga i s’alcen les torres, i una avança cap a la placa, que ja es veu, cap a la família, que vol contenir l’emoció. Davant seu, lentament, solemnement, la muixeranga s’agenolla.\nÉs difícil d’escriure aquest moment preciós i trist i necessari.


Ones de llibres: Así veo yo las cosas\nSirish Rao. Así veo yo las cosas. Barcelona: Juventud, 2008\nSiena Baba és un pintor feliç que té una forma molt peculiar de vore el món, i les coses que pinta mai pareixen allò que són. La gent pensa que les seues pintures són molt extranyes, però a ell no l'importa... fins que un dia decideix pintar un grup d'animals. Un àlbum il.lustrat amb molta imaginació.\nEtiquetes de comentaris: 30/04/2008, llibres infantils i juvenils


Burritos que desafien l'hamburguesa | Economia | EL PAÍS Catalunya\nBurritos que desafien l'hamburguesa\nChipotle força els gegants del menjar ràpid a reinventar el negoci\nNova York 21 SET 2014 - 00:00\tCEST\nEstabliment de Chipotle a Brooklyn (Nova York) DANIEL BARRY BLOOMBERG\n“No sóc un addicte. Només en menjo cada dia”. L'eslògan, que es refereix als burritos, podria dir-lo qualsevol jove que fa cua en l'últim local obert per Chipotle a la zona alta de Manhattan, un barri on es poden trobar els millors llocs per menjar de tota la ciutat de Nova York. La companyia de menjar mexicà no para de créixer, malgrat les dificultats que tenen les altres grans cadenes de restaurants als Estats Units.\nChipotle és una cadena de menjar fast-casual. És el terme que utilitza per distingir-se dels restaurants de menjar ràpid, com McDonald’s i Burger King. Els joves nord-americans van en massa a aquests locals de menjar mexicà buscant una opció més saludable que l'hamburguesa. Però també perquè pel seu format poden confeccionar el plat al seu gust.\nLa cadena gestiona 1.680 restaurants, que en el primer semestre li van generar uns ingressos per valor de 1.950 milions de dòlars (1.500 milions d'euros). El gruix de les operacions es concentra als EUA. També tenen alguns locals com a prova al Canadà, Regne Unit, Alemanya i França, que són la capçalera d'una possible expansió internacional a la qual no són alienes Espanya i Itàlia.\nEl benefici de la societat va ser de 195 milions, un 18% d'increment en un any. És una empresa petita quan es compara amb les grans de la indústria. Però està marcant tendència. Chipotle va obrir el primer restaurant fa dues dècades a Denver (Colorado). Amb el pas del temps va crear una nova categoria en aquesta indústria competitiva. La idea és servir un producte que s'assembli tant com sigui possible al dels restaurants convencionals, encara que amb la rapidesa d'un fast food.\nSteve Ells va fundar la companyia amb 85.000 dòlars que li va prestar el seu pare. De nen, explica, li agradava veure a la televisió el programa de cuina de Julia Child i Graham Kerr. Es va formar després al Culinary Institute of America i va treballar per primera vegada en un restaurant a San Francisco. Però la idea de tenir el seu propi negoci li va arribar d'una popular taquería que hi havia al costat de casa seva.\nTechnomic Information Services defineix com a ‘fast casual’ els establiments que compleixen els criteris següents:\nTenen autoservei o un servei molt limitat.\nEl preu mitjà és d'entre 8 i 15 dòlars.\nEls gustos són més complexos que els ‘fast food’.\nLa decoració és més exquisida i elaborada.\nSovint no tenen servei ‘drive-thru’.\nAltres fonts afegeixen que han de tenir un menú amb una àmplia oferta d'ingredients casolans i productes saludables.\nLa creació del terme ‘fast casual’ es disputa entre el fundador de FastCasual.com, Paul Barron, i l'expresident de la cadena mexicana ZuZu, Horatio Lonsdale-Manos, entre mitjan i finals dels noranta. El concepte no va arribar a ser popular fins a la dècada del 2000 i començaments del 2010. La crisi del 2007 va disparar les vendes d'aquests locals en el segment de població d'entre 18 i 35 anys.\nCinc anys després, el gegant McDonald’s es convertiria en el principal soci i inversor d'Ells. Llavors Chipotle tenia només 16 restaurants, tots localitzats a Colorado. El paraigua, però sobretot la liquiditat de la cadena d'hamburgueseries van donar suport a la seva expansió per tot el país. Quan la cadena dels arcs daurats es va apartar de Chipotle i la va treure a la borsa com a empresa independent ja tenia més de 500 locals.\nChipotle té una capitalització borsària de 20.260 milions de dòlars. Els seus títols s'han revaloritzat un 25% des que va començar l'any. Dijous passat les accions cotitzaven a un preu de 653 dòlars, tot i que van arribar a fregar els 700 dòlars fa un mes. Però si el que es pren com a referència és el preu de l'oferta en l'estrena borsària el febrer del 2006, la revaloració és del 3.000%. En el cas de McDonald’s ho van fer només un 160%.\nLes vendes de la cadena, que manté la seu a Denver, continuen augmentant als EUA, tot un desafiament a l'estancament que es viu a tot el sector. Els analistes de Wall Street esperen un creixement del 15% en el trimestre en curs, encara que firmes com Cleveland Research l'eleven al 20%. I ho està aconseguint, a més, després d'haver elevat recentment el preu del menú un 6,5%.\nElls va fer un càlcul amb el seu pare quan van pensar a obrir el negoci. En tenien prou amb vendre un centenar de burritos al dia perquè fos rendible. En el primer mes van superar el miler. Ara cada restaurant genera vendes anuals de 2,1 milions, més del doble que el seu rival Southwestern Grill i Moe’s. L'últim increment de preus pot aportar-li més de 100.000 dòlars en ingressos per local.\nLa xifra de negoci de la companyia és en aquest moment un 30% més alta que la de fa un any, quan es comparen els resultats del segon trimestre. Un altre senyal d'aquest sòlid ritme de creixement és que per al conjunt de l'exercici 2014 espera obrir 195 nous locals. El que diferencia aquesta companyia de McDonald’s i Burger King és que tots els establiments són propietat seva.\nChipotle ofereix també servei de catering en alguns dels seus locals i al final de l'any passat va anunciar que ja funcionaven les seves primeres pizzeries a l'àrea metropolitana de Denver. Fa tres anys també va portar el concepte de fast casual al menjar asiàtic, amb un restaurant conegut com a ShopHouse Southeast a Washington, que encara es troba en fase de desenvolupament.\nElls deia recentment davant els analistes que la resposta dels clients a ShopHouse li recorda molt l'experiència que va viure quan va obrir el primer Chipotle. Però el que interessa ara als inversors, més enllà de provar en nous mercats, és el pla d'expansió internacional de la cadena de menjar mexicà, sobretot quan veuen el rendiment de l'acció.\nChipotle es prepara per duplicar la seva mida en uns anys als EUA, mentre que l'expansió internacional està sent molt lenta. En aquest moment estan intentant potenciar més la marca per poder presentar-se com una alternativa a Taco Bell. Els analistes opinen que hi ha oportunitat clara perquè Chipotle creixi fora dels EUA, fet que podria començar a prendre cos en els propers anys malgrat que les vendes dels locals a Europa no mostrin aquest potencial. A Londres, per exemple, no acaben d'acostumar-se a l'enorme grandària dels burritos quatre anys després del seu desembarcament i la marca no és gaire coneguda.\nAl Canadà, no obstant això, les coses progressen molt millor mentre que a França i Alemanya encara és aviat per poder valorar-ho perquè l'arribada és més recent. Ells prefereix veure'ls com uns mercats en desenvolupament, en què caldrà invertir més temps. La seva estratègia és fer créixer el negoci d'una manera orgànica, per poder formar el seu propi personal amb calma a cada local.


Passerell a la XarxaUna manera de crear una caixa forta - Passerell a la Xarxa\n4 juliol 2009\nUna manera de crear una caixa forta\nEm pregunta el Jordi com podia crear una carpeta on només hi pogués tenir accés ell per contrasenya per poder-hi guardar material secret, privat o compremetedor de la seva empresa. Malgrat si cerques a internet pots trobar aplicacions que fan el que demana jo li recomano que faci servir Utilitat de Discs per crear una imatge de disc bloquejada per contrassenya.\nHem d’anar a Aplicacions/Utilitats/Utilitat de Discs i al menú superior anar a Arxiu/Nova/Imatge de disc buida.\nUs sortirà un menú on hi haureu de posar el nom que tindrà la imatge de disc, on la voleu crear (un cop creada la podreu moure on vulgueu), i el tamany que ha de tenir aquesta imatge de disc. Una imatge de disc, com deveu saber, és com si fos un disc dur virtual que tindrà la capacitat d’emmagatzament que vosaltres poseu en aquesta casella i és muntarà a l’escriptori com una unitat de disc més quan feu doble clic sobre ella hi hi hagueu posat la contrasenya. Si el que hi voleu posar és documentació on no hi ha ni pel·lícules ni imatges, la imatge de disc pot ser petita. En el cas contrari, si hi ha d’haver documentació i multimèdia haureu de ser previsors i generar una imatge de disc generosa (A l’apartat format d’imatge hi ha la possibilitat de fer una imatge dinàmica que vol dir que aquesta s’anirà expandint en funció del volum d’informació que hi posem). Pel que fa al format del volum el normal si sempre hi teniu accés des del Mac és que hi deixeu Mac Os Plus que és el que surt per defecte i pel que fa a les particions i al format d’imatge us dic el mateix si no voleu quelcom especial. A encriptació heu de triar una modalitat perquè la imatge estigui protegida per contrasenya.\nLi dieu crear. Us preguntarà quina contrasenya hi voleu posar i si la voleu al clauer del vostre ordinador. També us advertirà que si la oblideu no podreu tenir accés de cap manera a la informació de la imatge de disc. És clar que si activeu que guardi la contrasenya al vostre clauer hi ha la possibilitat de qui sàpiga la contrasenya d’usuari o de root hi tingui accés, per tant… vosaltres mateixos. Li torneu a dir OK i és generarà la imatge a l’indret on hagueu triat. Un cop generada la podeu guardar al raconet més innaccessible del vostre disc dur i si cal fer-la invisible.\nPer accedir al seu contingut heu de fer-li doble clic posar-hi la paraula clau i podreu posar i treure la informació sense restricció. Un cop hagueu acabat, només heu de llençar la imatge de disc a la paperera perquè torni a quedar innaccessible.\nSi la voleu fer invisible podeu fer servir un programa per visualitzar els invisibles, jo faig servir des de temps immemorials “InVisibles 1.4.3 engl.” i amb la última versió de lleopard encara funciona, és gratuït. Quan l’activeu i veieu els invisibles heu de posar un punt davant del nom de la imatge de disc, si l’havíeu anomenat caixaforta, hi haureu d’afegir un punt al davant .caixaforta i l’arxiu quedarà invisible una vegada haguem tornat a l’estat normal de visibilitat. Quan volgueu suprimir aquesta imatge de disc es llença a la paperera i tot arreglat. Si la informació és tant important com per fer aquest ritual no estaria malament que hi activéssiu el candau (seleccioneu la imatge de disc Arxiu/Obtenir informació i marqueu el quadradet bloqueig). Em sembla que no em deixo res. Ja heu creat la vostra caixa fort.\nEtiquetes: caixa fort, carpeta protegida\nSempre et pots crear un clauer per a coses més importants, que no pas el clauer d’inici de sessió (que s’obre només iniciar la sessió).\nFins i tot i la possibilitat de moure el clauer a un llapis USB, de manera que per accedir-hi, també et calgui tenir el llapis connectat al clauer.\nXin, no m’espantis els switchers\nI si no els espantes i els encurioseixes m’acabaran fent masses preguntes i voldran més i més i més…\nUn cop saben el que és un clauer (a mi em va costar entendre-ho, tot i que és molt visual). Que facin les proves ells mateixos.


DOLORS MARTÍ NOTÍCIES 1/4 – La Dolors Martí | AFA\nDOLORS MARTÍ NOTÍCIES 1/4\nPosted on 01/04/2019 31/03/2019 by ampadolorsmarti\nAVIS SANT JORDI- 24 ABRIL MATÍ\nCom cada any comencem a preparar la festa de Sant Jordi pel proper dia 24 d’abril i, després de la valoració tan exitosa de la festa del curs passat, us demanem que torneu a animar als avis/àvies de casa a col·laborar en l’activitat que hem previst dur a terme al llarg del matí de l’esmentat dia. L’horari serà aproximadament de 9.30h a 11.30h del matí.\nVolem fer tallers d’explicar contes a la fresca. L’activitat que us proposem consisteix en preparar-vos un conte d’una durada d’uns 10 minuts per explicar a nens i nenes que poden ser de Primària o d’E. Infantil. Podeu fer servir el recurs que us resulti més còmode.\nEns podeu fer arribar la graella d’inscripció que tenen els tutors/res.\nEXPOSICIÓ TRES TOMBS\nDel 29 de març fins el dia 13 d’abril podeu visitar l’exposició a la sala de la Biblioteca de Cal Font.\nEl passat dissabte 30 de març a les 12 del migdia a la Sala de la Biblioteca Central de Cal Font es va fer l’entrega de premis als guanyadors/res . La guanyadora de la modalitat “des de dins” de la nostra escola és la Hidaya Mir de 5è A .Felicitats!\nPREINSCRIPCIÓ ALUMNES DE 3 ANYS CURS 2019-2020 I ALUMNES QUE FARAN 1R ESO\nLes dates de preinscripció pel proper curs dels/de les alumnes que fan 3 anys l’any 2019 i pels/per les alumnes que el proper curs cursaran 1r ESO serà del 29 de març al 9 d’abril.\nHorari Secretaria del 29 de març al 9 d’abril.\nMatí 8 a 13:30 h\nTarda Dilluns de 14:45 a 17h\nDimarts, dimecres i dijous de 16 a 17:30 h\nPER MÉS INFORMACIÓ http://agora.xtec.cat/esc-dolorsmarti/\nEls/les alumnes d’Infantil aniran a veure l’espectacle “Una poma, un pomer” al Mercantil el dijous dia 4 a la tarda. Els/les alumnes de 1r, 2n aniran a veure l’espectacle “La gran festa” a la Plaça de l’Ajuntament el divendres al matí , els de 3r i 4t l’espectacle “Les 7 diferències” a l’Ateneu el divendres ala tarda, els de 5è l’espectacle “Gri-Gri” al Teatre de l’Aurora al matí. Els/les alumnes 6è aniran a la tarda a l’Ajuntament a veure l’obra “Asteroid”.\nUs recomanem gaudir de la Mostra amb els vostres fills/es del 4 al 7 d’abril.\nEl proper dijous dia 9, dues alumnes de la nostra escola participaran en els quarts de final del certamen de lectura en veu alta al Museu de la Pell en les categories : Grumets Vermells (cicle mitjà de primària), Grumets Verds (cicle superior de primària).\nDesitgem molta sort a la Jana Grados de 4tB i a la Bruna Aguilera de 6èA. Aprofitem per felicitar als dos alumnes suplents na Marta Van Daleen de 4tA i Mariona Puig 5èB.\nCASAL SETMANA SANTA – 15 AL 18 D’ABRIL\nDOLORS MARTÍ NOTÍCIES 18/3


El 85% d'empreses locals d'economia social preveu problemes de tresoreria - Regió7\nEl 85% d'empreses locals d'economia social preveu problemes de tresoreria\nL'Ateneu Cooperatiu de la Catalunya Central presenta la diagnosi d'afectació de la covid-19 al sector\nUn moment de la sessió telemàtica de la Taula Territorial de l'Ateneu dies d'agost\nEl 85% d'empreses d'economia social de la Catalunya Central preveu tenir problemes de tresoreria arran de la crisi per la pandèmia «en el futur», segons es desprèn de la diagnosi de la covid-19 elaborada per l'Ateneu Cooperatiu de la Catalunya Central a partir d'una enquesta amb les empreses del sector al territori. El 40%, però, afirma que els problemes de tresoreria també podrien arribar «ara». L'enquesta revela també que el 59% de les empreses van fer teletreball durant els mesos de primavera afectats per la primera onada de la pandèmia de la co-vid-19, mentre que el 31% va mantenir serveis mínims, i el 21% s'ha vist obligat per la pandèmia a fer un canvi d'activitat o de distribució.\nEls resultats de la diagnosi es van presentar la setmana passada en el marc de l'última Taula Territorial de l'Ateneu d'aquest any. La Taula Territorial, que aquesta vegada es va haver de fer online, és l'espai de trobada entre l'Ateneu i les empreses, entitats i administracions que li donen suport al llarg de l'any, segons recorden fonts de l'Ateneu.\nEn la jornada, a banda de la presentació de la diagnosi de l'afectació de la covid-19, també es va fer un balanç de l'activitat del quart any de funcionament d'aquesta entitat i es van definir les prioritats de cara al proper exercici.\nLa diagnosi posa de manifest que el 49% de les empreses van notar un descens en els ingressos arran de la pandèmia i que el 46% es van acollir a un ERTO -el 28% dels quals afectava més del 75% de la plantilla.\nEntre els efectes negatius detectats per l'Ateneu en l'estudi figuren també la suspensió de l'activitat (44%), el descens de la producció o del servei (36%) i la pèrdua de clients (26%). Quant als efectes positius de la crisi, si n'hi ha hagut, el 64% considera que no n'ha tingut cap, mentre que el 36% creu que sí. El 46% de les empreses del sector enquestades també asseguren que els cal finançament.\nEls resultats de la diagnosi, segons va explicar Nil Saladich, tècnic de l'Ateneu Cooperatiu, poden estar condicionats pel fet que l'enquesta per fer la diagnosi la van respondre majoritàriament empreses i cooperatives petites, i algunes de més grans no ho van fer. Segons Saladich, «l'objectiu ara és que la diagnosi no es quedi en un paper, sinó que serveixi per entomar algunes línies de treball».\nLa diagnosi també es va fer en la resta de 13 ateneus cooperatius que hi ha a Catalunya. Els resultats són força similars als de la Catalunya Central, ja que el 52% d'empreses van patir descens d'ingressos, el 62% van fer teletreball i el 31% van fer ERTO, dels quals el 39% van afectar més del 75% de l plantilla. El 70%, menys que en el cas de la Catalunya Central, preveuen tenir problemes de tresoreria en el futur.\nQuant al balanç, en espera de tancar del tot l'any, l'Ateneu destaca que no s'ha aturat el ritme d'activitat, malgrat la pandèmia. Així, les dades provisionals diuen que al llarg d'aquest últim any s'ha fet l'acompanyament de 41 projectes relacionats amb la creació de cooperatives, 15 de relacionats amb la transformació i 8 de relacionats amb el relleu. També s'han dut a terme 31 accions amb alumnat i 3 amb professorat.\nEn espera de disposar de les dades definitives, ja hi ha comptabilitzades 906 hores d'acompanyament, en les quals han participat 1.438 persones.\nEn la taula territorial també es va explicar on es destinen els 222.000 euros de pressupost -procedents del Programa d'Economia Social de la Generalitat.


DONES REPORTERES DE MATARO: 2016\nViolència econòmica II\nEl passat 9 de desembre Dones Reporteres de Mataró, Amb veu de dona, vam toranr a parlar amb la Jennifer Clavijo perquè el seu cas encara és d'actualitat. Va fer un any que la vam entrevistar i el problema de l'habitatge i el deute encara segueix sense estar resolt.\nTambé vam entrevistar a la regidora de Benestar Social, la Isabel Martinez, que ens va donar molta informació del que les institucions poden i no poden fer.\nQuè passa amb la vivenda quan hi ha un divorci que no és de mutu acor? Què passa amb el deute si una de les parts, en aquest cas el marit, no se'n vol fer càrrec? Què passa amb la Llei? Què passa amb el banc?\nSi voleu escoltar tot el que ens van dir, tot el que va passar en aquest nou programa, no deixeu de clicar aquí:\nEl passat 25 de novembre Dones Reporteres de Mataró vam voler parlar de la Violència simbólica, una violència que reuslta difícil de distingir i de percebre perquè està immersa en la quotidianitat: anuncis de TVm cançons, el "piropo" que s'ha convertir en agressió sexual.\nPer parlar d' aquest tema vam tenir de convidada a la Dra. Laura Mercader, directora de DUODA i professora de Història de l'Art.\nDUODA és un centre de recerca de la dona, adscrit a la UB, del que formen part dones molt potents com la Maria-Milagros Rivera Garretas, màster en Estudis de la Diferència Sexual, catedràtica de História Medieval i una de les fundadores del centre.\nSi voleu escoltar cóm pensen les dones de DUODA i tot el que ens va explicar la Laura Mercader, cliqueu aquí:\nViolència suspesa, Dones a Palestina\nEl passat 23 de novembre Dones Reporteres de Mataró vam organitzar una nova Infuxerrada. Aquest cop amb la participació de Teleduca i Mapasonor. Va ser molt participativa i plena de gent jove, el que diu molt de la capacitat de convocatória que tenen ambdues entitats.\nSi voleu escoltar tot el que ens van explicar, cliqueu aquí:\nTaula rodona, Fundació Iluro: Feminisme(s) avui\nAquest mes de novembre Dones Reporteres de Mataró estem plenes d'activitats:\nInfuxerrada: La violència suspesa, Dones a Palestina\nActe a Pla d'en Boet (activitats del mes de novembre contra la violència masclista)\nAhir, 17 de novembre, Dones Reporteres vam assistir i participar a un acte que s'organitzava a Pla d'en Boet parlant de cóm tracten la violència masclista els mitjans de comunicació.\nEls nostre programa Amb veu de dona, forma part del teixit social de la ciutat i ens van demanar que hi participecim. La nostra veu, la de les dones, es fa sentir...\nLes diferents orientacions sexuals, s'explica als nostres Instituts?\nDones Reporteres de Mataró hem volgut parlar de les diferents sexualitats que podem trobar a la nostra societat. Dones una pinzellada a la "Teoria Queer", fent uns talls de veu de la sèrie de TV3, Merlí.\nQuè és la sexualitat? Heterosexual? Homosexual? Bisexual? Transsexual?\nQuan un jove a una jove descobreix que no està còmode amb la seva sexualitat, és a dir, que té una orientació sexual diferent a la heterosexual, obligatòria com a sexualitat única dins del Patriarcat, cóm ho viu? Hi ha ha un conflicte intern? Cóm es manifesta? Hi ha sofriment?\nI què passa en els nostres Instituts on es forme el nostre jovent? Està preparat el professorat per fer front a aquesta realitat, fins ara tan amagada?\nLa Lea en fa una reflexió molt interessant, Igualtat però acceptant les diferències. Per tant, Igualtat i respecte a les diferències, perquè no som iguals, sinó que hi ha diversitat i pluralitat.\nI per aquest motiu vam tenir com a convidades a la Montse Prat (experta en temes de gènere) i la Mireia Freixes (Sin Vergüenza).\nSi cliqueu aquí podreu escoltar tot el que es va dir:\nInfuxerrada La Violèncis suspesa, Dones a Palestina\nHomenatge a Montserrat Roig / Infuxerrada\nHomenatge a Montserrat Roig - Dones Reporteres amb Mercè Bruguera\nLa moderadora Rosa Montero (Dona Reportera), en Roger Sempere (fill de Montserrat Roig, Montse Tubert (Dona Reportera\nAixò no va ser tot. A l'inici vam llegir un escrit de la Lidia Falcón. Si voleu saber què ens va explicar en Roger Sempere, fill de la Montserrat Roig, o la Mercè Bruguera, filòloga, o la Lidia Falcón que va compartir hores de feina amb la Montserrat Roig, cliqueu aqui:\nHomes parlant de feminisme\nDones Reporteres de Mataró, en el nostre programa Amb veu de dona, hem volgut saber què en pensen els homes del feminisme, Per això vam convidar per aquest programa a Francesc Bechdejù (editor), Jordi Bonaterra (Homes Igualitaris) i Jordi Montserrat (Arquitecte técnic i cuiner per vocació).\nSentim a dir:" jo no sóc ni masclista ni feminista, jo crec en la igualtat, els micro-masclismes són una tonteria...hi ha coses més importants per preocupar-se, jo no sóc ni assetjador ni he pegat mai a ningú...aquesta lluita no va amb mi". Tot això ho vam posar sobre la taula i ho vam anar parlant amb aquests tres homes que van voler col·laborar amb nosaltres i dir-nos la seva opinió i parlar-nos de les seves experiències al voltant del Feminisme (o feminismes...).\nHi també hi ha va haver altres seccions com ara aquest nou apartat de Aplaudim / Rebutgem, les opinions, l'agenda...\nSi ho voleu escoltar tot plegat, cliqueu aquí:\nSexisme i oci\nNo és no!. Festes lliures d'agressions sexistes ha sigut un crit unànime en totes les festes del país. Des d'una violació a una jova als Sant Fermins d'enguany a atacs masclistes a Festes Majors del nostre territori. A Amb veu de dona volem posar damunt al taula aquest debat de l'oci i l'alcohol, si "ensenyar" (mostrar alguna part del cos) és provocar, sobre la llibertat de la dona i de l'home.\nI tot plegat ho vam debatre amb els grups mataronins Sin Vergüenza, amb la col·laboració de l'Adrià Reyes i Mataró lliure de sexisme, amb la col·laboració d'Esther Guirao i Adrià Valls.\nQuè en pense el jovent de tot plegat?\nDoncs si us interessa, cliqueu aquí:\n10 anys de Mataró ràdio i 9 temporades de Amb veu de dona\nDones Reporteres de Mataró vam voler saber què és i que va significar la ràdio. Recordeu que havia de desaparèixer quan van entrar a les cases una gran caixa amb imatges, evidentment en blanc i negre? Doncs bé, la TV no va fer desaparèixer a la ràdio, ben al contrari. La ràdio s'ha anat transformant i tecnificant d'acord als temps.\nVam entrevistar a la directora de Mataró ràdio, la Mei Ros, també vam fer una mica de història, una mica de Història de la ràdio i moltes més seccions.\nSi ho voleu escoltar, cliqueu aquí:\nEls trs eixos del nostre grup\n10 anys de Mataró ràdio i 9 temporades de Amb veu de dona !!\nDones Reporteres es va embarcar amb el projecte de la ràdio i amb el programa Amb veu de dona, tots els començaments són il·lusionants i tot estava per fer i per aprendre. Hi havia, però, tres eixos importants pel nostre grup:\n1. Volíem que les dones tinguéssim un paper actiu en els mitjans de comunicació.\n2. Volíem posar en valor totes les aportacions que ha fet la dona dins la nostra societat i que tantes vegades han estat silenciades. Fer un programa des de la perspectiva de gènere.\n3. Crear un grup trasnversal, de procedències socials i culturals, també generacionals, diverses.\nCóm desenvolupar tot això?\n1. La ràdio com a eina per fer arribar la nostra veu, va ser una alternativa molt valuosa. Aprendre-fent, amb un taller que vam fer, i axiì anar adquirint habilitats comunicatives.\n2. Adonar-nos que les dones estem atrapades en un sistema mascuí de valors (l'anomenat patriarcat), hem de fer el nostre propi camí cap a la Igulatat i ho podem fer incrementant la nostra participació social, mostrant-nos públicament, el segon naixement del que ens parla la filòsofa Hannah Arendt.\n3. Fer un grup com a plataforma de creixement, que sigui coral. Totes hi estem cridades a créixer en creativitat, imaginació, ajuda mútua, per això diem que no podem sortir-nos del guió, perquè això és el que ens enforteix.\nPreparant opinions, llegint, buscant, adquirint nous coneixements, se'ns obra una finestra a la imaginació. Tot això és el grup de Dones Reporteres de Mataró.\nAquest dissabte 8 d'octubre Dones Reporteres de Mataró hem participat a la Mostra d'entitats !!\nInfuxerrada: Dones polítiques, polítiques de les dones\nEl passat 28 d'octubre Dones Reporteres de Mataró va fer una nova Infuxerrada amb les dones polítiques que ens representen a l'Ajuntament.\nNova Infuxerrada aquest setembre\nNo us perdeu aquesta nova Infuxerrada, preneu-ne nota i apunte-ho a l'agenda !!\nLes lectures de l'estiu\nComencem una nova temporada, però aquesta té un caire especial perquè ja fa 10 anys que aquesta emissora va aixecar el vol i es va enlairar per les ones. Ens hem de felicitar perquè Dones Reporteres formem part del projecte i també ens felicitem per la durada del nostre programa Amb veu de dona i també per les nostres Infuxerrades que fem periòdicament a El Públic. Amb veu de dona vol continuar parlant des de la visió i la mirada de la dona els temes d'interès i d'actualitat amb visió de gènere.\nPer començar aquesta nova temporada volem saber quines lectures s'han fet aquest estiu: llegeixen més les dones? Tenen preferència per un tema més concret? Hi ha lectures en femení? I per ajudar-nos a parlar de tot això el passat dia 16 de setembre vam tenir com a convidades a la Núria Doria (llibretera) i a la Sílvia Barragan (bibliotecària d'Antoni Comas).\nSi voleu saber què ens van dir, podeu clicar i escoltar:\nComencem la novena temporada Amb veu de dona !!!\nHola!! Comencem nova temporada !! Renovem foto del grup, falques del programa Amb veu de Dona i venim amb piles carregades...\nFarem un programa sobre les lectures de l'estiu, serà el primer de la tardor perquè el que heu escoltat era una gravació d'un conte antic. També volem fer una Infuxerrada amb les dones dels partits polítics del nostre Ajuntament, recordeu les passades eleccions municipal? Doncs volem saber què ha fet cada partit en el tema de la Igualtat. També volem fer un homenatge a Montserrat Roig...en fí, un munt de projectes i de feina a fer. Us anirem informant de tot en cada moment.\nEns retrobem pel setembre !!\nEl 2 de setembre podreu tornar a escoltar el conte dels bonobos.\nModel familiars del segle XXI\nJornades Radical-ment Feministes\nLaila Serra - ORIGEN\nQuiti Guirao - Teixit de Dones\nDoncs sí, ja tenim les vacances d'estiu al damunt...la calor, el sol, la platja, els viatges. I Dones Reporteres ens prenem un descans merescut.\nPerò com no podia ser d'altra manera, ho fem amb un program potent. Parlem de les darreres Jornades Feministes que es celebren cada 10 anys, els anys acabats en 6, Jornades que es van celebrar els dies 3, 4 i 5 de juny. Dones Reporteres hi vam ser i ho hem volgut explicar.\nAllà vam conèixer ORIGEN, Observatori Regular per la Igualtat de Gènere en Noticiaris. El taller es deia Cóm els mitjans de comunicació perpetuen les violències masclistes, hi participaven com a ponents: ORIGEN, Observatori de la Cobertura de Conflictes i el Col·lectiu de Dones Terres de l'Ebre.\nI què hem fet Dones Reporteres? Doncs fer un programa que parlés d'aquesta experiència. En primera persona ho han explicat la Pili Zarza, la Quiti Guirao (Teixit de Dones) i la Montse Tubert, cadascuna ha triat un dels tallers als que van assistir i ens van comentar la seva vivència. També vam convidar a participar telefònicament a la Laila Serra perquè ens parlés d'ORIGEN.\nSi voleu escoltar tot el que vam dir, que va ser molt i molt interessant, cliqueu aquí:\nEntre Mars. El dia a dia de la Dona Refugiada\nEl dia 28 de maig va ser el Dia de la Salut de la Dona i nosaltres, Dones Reporteres de Matarò, volíem dedicar-li un programa amb algun tema relacionat amb la salut de la Dona i vam decidir de destinar el programa d’avui a la Menopausa. Del grec mens, que significa "mensualment", i pausi, que significa "cessament". Moltes preguntes i dubtes envolten aquest fet de ja no tenir la regla...deixar de ser i que tota dona haurem de passar més tard o més aviat.\nPer això hem convidat a dues professionals que ens respondran a moltes preguntes que tenim una és la Meritxell Puyané, Psicòloga, que ens parlarà del procés mental que pot tenir una dona al deixar de tenir la regla i desprès, com no, tenim a la metgessa, la Ginecòloga Vicenta Turrado que ens parlarà sobretot del cos de la dona en la Menopausa i els seus efectes.\nSi voleu escoltar tot el que hem dit, cliqueu aqui:\nAda Lovelace (segle XIX)\nHypatia (segle IV ó V)\nPatsy Sherman (segle XX)\nVirginia Apgar (segle XX)\nEn aquest silenci que hem viscut les dones, silenci històric, sovint associem invents a homes o bé a escasses dones, com pot ser Mme. Curie, però moltes altres han estat les que amb la seva destresa, amb els seus coneixements, han estat les descubirdores, les inventores, d'elements, d'enginy que a vegades han transformat les nostres vides.\nI això és el que hem fet Dones Reporteres, descobrir-ne algunes. Dóna'ls-hi veu. Hem preparat la història d'algunes d'elles que han deixat la seva emprenta, però també descobrirem a una mataronina, que ha ideat un enginy molt curiós.\nSi ens voleu escoltar i saber qui ha fet què, cliqueu aquí:\nActe a Pla d'en Boet (activitats del mes de novemb...\nLes diferents orientacions sexuals, s'explica als ...\n10 anys de Mataró ràdio i 9 temporades de Amb veu ...\nInfuxerrada: Dones polítiques, polítiques de les d...


Pedro Sánchez promet el càrrec de president del govern espanyol\nSánchez promet el càrrec per primera vegada en democràcia sense crucifix ni Bíblia\nRedacció 02/06/2018 - 10.45 Actualitzat 09/09/2020 - 09.28\nPedro Sánchez ha pres possessió del càrrec de president del govern espanyol en un acte oficial al palau de La Zarzuela presidit per Felip VI.\nEl secretari general del PSOE ha promès el càrrec davant d'un exemplar de la Constitució i, per primera vegada en democràcia, sense crucifix ni Bíblia.\nPoc després de les 11 del matí, Sánchez ha pronunciat la fórmula de promesa posant la seva mà sobre una Carta Magna oberta per l'article 62, que estableix les funcions del rei en relació amb el govern:\n"Prometo per la meva consciència i honor complir fidelment les obligacions del càrrec de president del govern, amb lleialtat al rei, i guardar i fer guardar la Constitució com a norma fonamental de l'Estat, així com mantenir el secret de les deliberacions del Consell de Ministres."\nA l'acte de presa de possessió hi ha assistit l'anterior president espanyol, Mariano Rajoy.\nSánchez ha promès el càrrec davant del ja expresident del govern Mariano Rajoy, del ministre de Justícia en funcions, Rafael Catalá, que actua com a notari major del Regne, del president del Tribunal Suprem i del Consell General del Poder Judicial, Carlos Lesmes, i del president del Tribunal Constitucional, Juan José González Rivas.\nTambé hi eren presents els presidents del Congrés i del Senat, Ana Pastor i Pío García-Escudero, i alts càrrecs de l'exèrcit.\nSegons fonts socialistes, divendres Pedro Sánchez ja va mantenir una primera conversa amb el monarca després que prosperés la moció de censura contra Mariano Rajoy.\nEls nous ministres els podria nomenar Pedro Sánchez en qüestió d'hores i podrien prendre possessió dilluns de la setmana que ve. L'intercanvi de carteres es podria fer aquesta setmana i divendres ja es faria un primer Consell de Ministres amb l'executiu socialista.\nPedro Sánchez Felip VI Moció de censura\nTorra celebra la caiguda de Rajoy però recorda que "el PSOE ha estat còmplice de la repressió"\nSánchez promet el càrrec sense símbols religiosos i fa la primera visita a La Moncloa per conèixer les instal·lacions


Per on camino: SOL IXENT PRIMAVERAL\nDiumenge dia 28 de març, el sol il·lumina el meu entorn amb energia primaveral . M'he llevat molt positiu i he fet la meva salutació al sol .\nEl sol cada vegada ix més al nord.\nGalderich 29 de març de 2010 a les 11:06\nPostes de sol potser no, però sortides... déu n'hi do!\nClidice 29 de març de 2010 a les 11:47\nuna foto xula xula :)\nLa meva maleta 29 de març de 2010 a les 12:30\nQuina sort Ernesto, si veus això només llevar-te! Nosaltres a casa, només veiem els teulats dels veïns! :-)\nErnesto Niebla 29 de març de 2010 a les 22:21\nGalderich, aquesta eixida del sol l'he posat perquè t'adonis que cada vegada el sol ´surt més al Nord.\nErnesto Niebla 29 de març de 2010 a les 22:22\nGràcies Clídice, ets un sol.\nErnesto Niebla 29 de març de 2010 a les 22:23\nCarme de la maleta, Per això em llevo d'hora, perquè si em llevo tard només trobo sorolls de cotxes.\nninona 30 de març de 2010 a les 0:57\nEstan molt bé les seqüències fotogràfiques que fas, però d'ara endavant hauràs d'aixecar-te més aviat i no sé si ho podràs resistir. Estaria anotar bé anotar les hores de la sortida de l'astre.\nErnesto Niebla 30 de març de 2010 a les 19:22\nNinona , a partir d'ara només posaré les fotografies del naixement del sol una dia al mes. I ja intentaré posar el dia i l'hora.\nPotser hauré de posar llunes?


Església i convent de Santa Clara - COOLTUR Turisme Cultural\nCategories: Patrimoni Contemporani, Patrimoni de la Guerra Civil, Patrimoni Sacra, Què visitar a Catalunya, Què Visitar a Osona, Què visitar a Vic\nL’església i convent de Santa Clara està situada a la Plaça de Malla, 1, al centre urbà de la ciutat de Vic, a la comarca d’Osona.\nOriginalment, l’església i convent de Santa Clara estava situada al principi del carrer Manlleu, però durant la Guerra Civil Espanyola, aquesta església i convent van ser destruïdes.\nEl 1961 es va decidir reconstruir l’església i convent de Santa Clara, encara que en aquesta ocasió es va decidir situar aquest edifici a la Plaça de Malla. Aquesta reconstrucció va ser dirigida per l’arquitecte Josep Maria Bassols.\nLa façana principal de l’església és llisa, i té una porta amb una llinda plana. A sobre de la porta d’entrada hi ha una finestra octogonal a mode de rosassa. Aquesta façana és coronada per un petit campanar d’espadanya.\nEsglésia i convent de Santa Clara was last modified: juliol 18th, 2020 by cooltur


GVA.ES: Emergències activa la vigilància extraordinària contra incendis en Setmana Santa i Pasqua\nEmergències activa la vigilància extraordinària contra incendis en Setmana Santa i Pasqua\nL'Agència de Seguretat i Resposta a les Emergències activarà a partir de demà un dispositiu especial de Setmana Santa i Pasqua que inclourà el reforç en un 7 % dels torns del personal del telèfon d'Emergències 112 i la intensificació de la vigilància de superfície forestal i adopció de mesures dissuasives per a evitar incendis forestals, segons ha afirmat el director de l'agència, José María Ángel.\nEl director de l'Agència ha afirmat que "són dies de molt de moviment a les carreteres i de gran afluència de persones en zones d'esplai, a les nostres costes i als parcs naturals de la Comunitat Valenciana i, per tant, cal augmentar la vigilància. Però també demanem als ciutadans molta precaució i responsabilitat per a evitar riscos com accidents de trànsit, incendis o rescats en la muntanya, etcètera".\nÁngel ha afegit que aquesta sèrie de mesures especials s'aplicarà del 18 al 29 d'abril amb la possibilitat d'ampliar-les fins a l'1 de maig. Durant aquests dies, independentment del nivell de preemergència d'incendis forestals, s'adoptaran mesures preventives com si hi haguera nivell 3 de preemergència, risc extrem d'incendis forestals.\nTots els organismes i unitats implicats en el dispositiu especial de prevenció i extinció d'incendis, més de 800 efectius, aplicaran mesures extraordinàries com: la prohibició en els terrenys forestals, contigus o amb una proximitat menor a 500 metres, d'activitats com la crema de marges de cultius o restes agrícoles i forestals; crema de canyar o matolls relacionats amb l'aprofitament ramader, cinegètic o d'un altre tipus, i operacions de destil·lació de plantes aromàtiques.\nLes cremes aprovades en plans locals, així com totes les cremes ja concedides per al mateix període, quedaran suspeses. Del 18 al 29 d'abril es podran utilitzar els llocs preparats i habilitats per a aquest efecte dins de les recreacions forestals sempre que no s'establisca un nivell 3 de preemergència de risc d'incendis.\nDiàriament el nivell de risc d'incendis es pot consultar a través de la web del Centre de Coordinació d'Emergències, consulteu ací , o a través del compte de Twitter @GVA112.\nEntre les mesures planificades de vigilància s'inclouen diversos vols diaris que recorreran tota la Comunitat Valenciana durant dos o tres hores en funció del nivell de risc d'incendis, llevat que les aeronaus no puguen volar a causa de les condicions meteorològiques adverses o estiguen participant en incendis forestals actius.\nReforç de la sala 112 Comunitat Valenciana\nD'altra banda, el reforç d'un 7 % dels torns de treball de la sala d'atenció de telefonades del 112 coincideix amb la posada en marxa de l'operació especial de trànsit de la Direcció General de Trànsit (DGT), que preveu prop de 2 milions de desplaçaments de vehicles a la Comunitat i, en aquest sentit, "els ciutadans valencians i els turistes que ens visiten i que utilitzen el telèfon 112 podran ser atesos amb la màxima celeritat".\nEl 112 Comunitat Valenciana és el telèfon d'emergències vigent en l'àmbit europeu, conegut per turistes que visiten el territori valencià, i que atén les telefonades en castellà i valencià, però també en anglés, francés i alemany, les 24 hores ininterrompudament.\nPrecaució, responsabilitat i col·laboració\nJosé María Ángel ha insistit a l'hora d'apel·lar a la "precaució, responsabilitat i col·laboració ciutadana, tan important, per exemple, quan es tracta d'avisar sobre un possible incendi, ja que la telefonada primerenca al número d'Emergències 112 que avisa de la detecció d'un fum és la via d'entrada més eficaç per a mobilitzar els recursos de manera immediata".\nEmergències activa la vigilància extraordinària contra incendis en (...)